พระราชกฤษฎีกาลดอัตราภาษีประจำปีสำหรับรถยนต์สาธารณะ พ.ศ. 2529
ตราพระบรมราชโองการ
ตราพระบรมราชโองการ
พระราชกฤษฎีกา
ลดอัตราภาษีประจำปีสำหรับรถยนตร์สาธารณะ
พ.ศ.
2529
----------

ภูมิพลอดุลยเดช ป.ร.

ให้ไว้ ณ วันที่ 28 มกราคม พ.ศ. 2529

เป็นปีที่ 41 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้
ประกาศว่า

โดยที่เป็นการสมควรลดภาษีประจำปีสำหรับรถยนตร์สาธารณะ

อาศัยอำนาจตามความในมาตรา 159 ของรัฐธรรมนูญแห่งราชอาณาจักรไทย และมาตรา 31
แห่งพระราชบัญญัติรถยนตร์ พ.ศ. 2522
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

มาตรา 1 พระราชกฤษฎีกานี้เรียกว่า `พระราชกฤษฎีกาลดอัตราภาษีประจำปีสำหรับรถยนตร์
สาธารณะ พ.ศ. 2529'

มาตรา 2
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา 3 ให้ลดอัตราภาษีประจำปีสำหรับรถที่ได้จดทะเบียนเป็นรถยนต์สาธารณะที่จะต้องเสียภาษี
ในอัตราตามมาตรา 29 (3) แห่งพระราชบัญญัติรถยนตร์ พ.ศ.
2522 ซึ่งแก้ไขเพิ่มเติมโดยพระราช
กำหนดแก้ไขเพิ่มเติมพระราชบัญญัติรถยนตร์ พ.ศ. 2522 พ.ศ.
2529 และคงจัดเก็บในอัตราตามที่
กำหนดไว้ในอัตราภาษีประจำปีท้ายพระราชบัญญัติรถยนตร์ พ.ศ.
2522

มาตรา 4 ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้
ผู้รับสนองพระบรมราชโองการ
 พลเอก ป.
ติณสูลานนท์

นายกรัฐมนตรี
หมายเหตุ:- เหตุผลในการประกาศใช้พระราชกฤษฎีกาฉบับนี้ คือ
โดยที่พระราชกำหนดแก้ไขเพิ่มเติม
พระราชบัญญัติรถยนตร์ พ.ศ. 2522 พ.ศ. 2529
ได้แก้ไขอัตราภาษีประจำปีสำหรับรถยนตร์ที่ใช้น้ำมัน
ดีเซลหรือก๊าซเป็นเชื้อเพลิงให้สูงขึ้น
ทำให้มีผลกระทบต่อรถที่ได้จดทะเบียนเป็นรถยนตร์สาธารณะด้วย
ฉะนั้นเพื่อเป็นการผ่อนคลายภาระการเสียภาษีประจำปีให้แก่รถยนตร์สาธารณะที่ใช้ในการรับจ้างคนโดย
สาร
และเนื่องจากตามมาตรา 31 แห่งพระราชบัญญัติรถยนตร์ พ.ศ. 2522 กำหนดให้รัฐมนตรีมีอำนาจ
ตราพระราชกฤษฎีกาลดอัตราภาษีประจำปีสำหรับรถลงจากอัตราที่กำหนดไว้ได้
จึงจำเป็นต้องตราพระ
ราชกฤษฎีกานี้